ร้านสีฟ้าเป็นอาหารที่เปิดมาอย่างยาวนานเคยกินตั้งแต่สาขาตรงราชดำริยังเปิดอยู่ จนปัจจุบันเหลือน้อยสาขาแล้ว แต่ผมว่าร้านนี้มีเอกลักษณ์นะ ไม่อยากให้ปิดตัวไป มาทานกันเยอะๆนะคับ พวกปิ้งย่างชาบู เพลาลงบ้างมาทานอาหารไทย-จีน ร่วมสมัยกัน ถึงแม้ผมจะไม่ได้เป็นขาประจำ แต่มากินทีไรก็รู้สึกอร่อยประทับใจทุกทีไป
วันนี้สั่งก๊วยเตี๋ยวราดหน้าเนื้อสับ อร่อยมากๆ น้ำราดเข้มข้นกลมกล่อม อร่อยๆสั่งเล้ย
จานที่สองเป็นเส้นใหญ่เนื้อสับราดไข่แดง เป็นเส้นใหญ่ผัดกับผงกระหรี่เบาๆ ไม่ฉุนมากพอมีกลิ่นหอมๆ อร่อยคับเดี๋ยวนี้หากินยากละ อร่อยๆๆ สั่งเล้ย 
จานกลางเป็นเป็ดย่าง แบบโบราณหน่อยๆ หนังจะกรอบนิดๆ เนื้อจะมีกลิ่นของเป็ดชัดเจนอร่อยดี ความเห็นส่วนตัวนะ ผมว่าอร่อยกว่าร้านสุกี้ที่คนกินกันทั้งบ้านทั้งเมืองอีก
อีกจานหมูสะเต๊ะ หอมผงสะเต๊ะและกลิ่นกะทิลอยมา กับน้ำจิ้มอะจาด หวานหอม อร่อยมากคับ
ส่วนของหวานสั่งไอศครีมกะทิทานกับกล้วยเชื่อม อร่อยดีคับแต่กล้วยจุ๋มจิ๋มไปหน่อย อีกถ้วยเป็นบัวลอยเผือก ตัวบัวลอยไม่ค่อยอร่อยไม่รู้สึกถึงเผือก แต่น้ำกระทิอุ่นๆอร่อยดี
แถมอีกอีนกาแฟโบราณอร่อยเข้มข้นมาก สั่งเล้ย
ทั้งหมดกินกันสองคน แต่ผมได้ชิมหมดเลย555 ไม่ต้องสงสัยทำไมอ้วน ค่าเสียหาย 864 บาท ถ้าเทียบกับบุฟเฟ่ผมว่าคุ้มค่ากับรสชาดดีคับ